cyanic-selkie/wikianc huggingface dataset:
Valdemar Magnusson
I 1305 greide Erik og Valdemar å vriste store deler av Sverige fra deres bror Birger. Valdemar fikk Åbo og Tavastehus, Finland, slottet i Stockholm, det meste av Uppland og Borgholm med Öland.
Hans blomstrende karriere, tett forbundet med broren Erik, stoppet brått da deres eldre bror Birger lurte dem til et gjestebud i Nyköping. Der ble han og Erik øyeblikkelig arrestert og kastet i fengsel natten mellom 10. og 11. desember 1317. Ingen vet helt hva som skjedde, men de begge døde enten av sult eller ble henrettet i løpet av februar 1318.
Programområde
Programområde er fra høsten 2006 betegnelsen på et kurs i den videregående skolen i Norge. Et programområde strekker seg vanligvis over ett eller flere år og er gjerne en spesialisert retning eller område for fordypning innen utdanningsprogrammet.
Innenfor utdanningsprogrammet studiespesialisering, er eksempler på programområder realfag, språk, samfunnsfag og økonomi og formgivingsfag. Innenfor utdanningsprogrammet naturbruk, finnes det for eksempel i andre klasse (Vg2) programområdene akvakultur, anleggsgartner og driftsoperatør idrettsanlegg, fiske og fangst, heste- og hovslagerfag, landbruk og gartneri, reindrift og skogbruk.
Madeleine Giske
Madeleine Giske-Nesslin (født Madeleine Giske; 14. september 1987) er en norsk tidligere fotballspiller.
Hun er datter av den tidligere fotballspilleren Anders Giske. Familien Giske flyttet til Bergen og Giske begynte å spille fotball på jentenivå for Bjarg og Fana før hun som 15-åring i 2003 meldte overgang til Sandviken, der hun debuterte ved sesongstart den 26. april. Hun ble en umiddelbar suksess i 1. divisjon, og fortsatte med å score elleve mål på to sesonger i Toppserien. I 2006 skiftet hun nok en gang klubb, og debuterte sammen med Erika Skarbø, Elise Thorsnes og Trude Johannessen på Arna-Bjørnar. Hun var svært delaktig i å få laget opp blant topplagene i Toppserien.
Madeleine Giske debuterte på A-landslaget den 25. mars 2006 mot Hellas. Hun startet på benken, noe som skjedde i de fleste av de første elleve kampene hun spilte for A-landslaget. Giske har imidlertid blitt brukt på alle plasser, og de gangene hun har startet, har hun spilt i høyreback (mot Sverige), venstre indreløper (mot Finland) og venstre ving (mot Danmark). Giske ble tatt ut til landslaget som skulle spille i OL i Beijing. Den 7. juni 2008 brøt hun korsbåndet i kamp mot Team Strømmen, og kunne derfor ikke spille mer resten av sesongen. Kristin Lie fikk plassen til Giske.
Giskes korsbånd ødela naturlig resten av sesongen, og hun ble dermed stående med syv mål på ti kamper. Hun hadde som mål å rekke EM i Finland, men det gikk ikke. Giske var ikke fullstendig tilbake før slutten av sesongen. I 2010 fikk Madeleine Giske og Arna-Bjørnar en god flyt etter et par kamper, og sammen med Maren Mjelde markerte hun seg positivt. Hun ble tatt ut til noen landskamper i mai og juni, blant annet mot Canada, men hun fikk ikke spilletid. Hun fikk heller ikke tillit på landslaget ut sesongen, men hun var med på å kjempe om bronse med laget, men de tapte i siste serierunde.
Giske hadde i 2010 hatt sin første sesong uten skader, men det var først i 2011-sesongen at Giske kom tilbake på landslaget igjen. Hun debuterte allerede i Algarve Cup 2011, og hun ble tatt ut til VM i Tyskland. Der fikk hun spille to av de tre kampene Norge spilte, og har siden blitt tatt ut til kvalifiseringskamper til EM. Hun spilte alle bortsett fra kampen mot Belgia, der hun hadde en magesykdom som satte henne noe ut. Posisjonen hennes varierte, men det var stort sett midtbane. I Toppserien var Giske også svært markant. For det første scoret hun 14 mål for Arna-Bjørnar, og ble dermed lagets toppscorer, tre mål foran Maren Mjelde. Det holdt til en fjerdeplass sammenlagt. Giske markerte seg også på sett og vis i gullkampen, da hun viljehandset i Arna-Bjørnars bortekamp mot Stabæk. Det forhindret et mål og ga i stedet Stabæk et straffespark de bommet på. Kort tid etter scoret Hege Hansen kampens eneste mål. Giskes hands ga rødt kort, og hun måtte dermed stå over hjemmekampen mot Røa, som langt på vei avgjorde gullstriden. Arna-Bjørnar tapte, og Røa fikk et ugjentakelig forsprang. Arna-Bjørnar tapte også mot Kolbotn, og dermed var bergenslaget tilbake på fjerdeplass, som de beholdt etter sesongslutt. Etter sesongslutt opplyste Giske at hun skulle spille for Røa i 2012.
Høsten 2014 ble hun ansatt som spillende daglig leder for IL Sandviken. I 2021 ble hun valgt inn i styret i Sportsklubben Brann.
Mexicaltzingo
Mexicaltzingo er en kommune i den meksikanske delstaten México. Den befinner seg vest i delstaten, nær Toluca. Kommunen hadde 11 712 innbyggere i 2010. De fleste av dem bor i administrasjonssenteret San Mateo Mexicaltzingo.
Fylkesvei 211 (Buskerud)
Fylkesvei 211 (Fv211) i Buskerud gikk mellom Bromma i Nesbyen og Pletan i Sigdal. Veien var 35,7 km lang.
Frem til 2016 hadde veien eget nummer før den ble del av fylkesvei 287.
Tysktime
Tysktime (orig: Deutschstunde) er gjennombruddsromanen til Siegfried Lenz. Boken kom ut i 1968, og den norske oversettelsen kom ut i 1969.
Boken handler om maleren Emil Noldes malerforbud under nasjonalsosialistene, om skyld og plikt på bakgrunn av konflikter i tiden med Adolf Hitler.
Handling
Siggi Jepsen (som forteller historien) er en innsatt ved et fengsel for kriminelle ungdommer, og han blir tvunget til å skrive et essay. I dette essayet beskriver Siggi ungdomstiden i Nazi-Tyskland hvor faren hans, en politimann, forsøker å gjøre sin plikt, selv når han får ordre om å frata sin tidligere barndomsvenn, den ekspresjonistiske maleren Max Nansen, sitt yrke. Denne ordren kom fordi nazistene forbød ekspresjonisme som «degenerert kunst» eller Entartete Kunst, og nazistene fornektet kunstnere som holdt på med denne typen kunst.
Etter slutten av andre verdenskrig blir Jepsen Senior internert for en kortere periode, og deretter reinstallert som politimann i den landlige delstaten Schleswig-Holstein. Men Siggi forsøker samtidig å redde malerier som han tror står i fare for å bli ødelagt. Når faren oppdager hva han holder på med, sørger han for at sønnen (Siggi) blir arrestert for kunst-tyveri. Når Siggi senere blir tvunget til å skrive dette essayet i løpet av sin periode i ungdomsfengslet i nærheten av Hamburg, kommer flere minner fra barndommen til overflaten.
19. juni
19. juni er den 170. dagen i året. 171. i skuddår. Det er 195 dager igjen av året.
Isefjærfjorden
Isefjærfjorden er en fjord i Lillesand kommune i Aust-Agder. Den strekker seg fra Knabesund ved Bliksfjorden nord for Gamle Hellesund og cirka 5 kilometer innover i landet til Isefjær, i hovedsak i nordvestlig retning. Fjorden har flere sidearmer; Kjøstvedtkilen, Årsneskilen, Øreslandskilen og Kjerkekilen.
19. juni
Fødsler
Se flere som er født 19. juni i Kategori:Fødsler 19. juni.
Dødsfall
Se flere som døde 19. juni i Kategori:Dødsfall 19. juni.
Isefjærfjorden
Fra Kjerkekilen fikk fjorden ny forbindelse til Blindleia da Kassenkanalen ble åpnet i 1995. Innerst i fjorden ligger Isefjærleiren som er et av bare tre feriesteder for naturister i Norge. Stedet er blant annet. kjent for sine høye badetemperaturer om sommeren.
Jóanes Nielsen
Jóanes Sekjær Nielsen (født 5. april 1953 i Tórshavn) er en færøysk forfatter.
Han vokste opp i Tórshavn, og bodde også en tid på Tvøroyri, og har foruten forfatter vært fisker og bygningsarbeider. Nielsen er selverklært kommunist og færøysk nasjonalist, og har markert seg som samfunnskritisk. Han har skrevet både noveller, skuespill, diktsamlinger og romaner. Hans litterære forbilde er William Heinesen, men som forfatter er han mer opptatt av politisk og eksistensialistisk tematikk. Mange av Nielsens utgivelser er oversatt til dansk og norsk, til sistnevnte av Lars Moa. Romanen Brahmadellarnir vil bli oversatt til tysk og utgitt av Random House.
I 1984 mottok han M.A. Jacobsens Heiðursløn for Pinnabrenni til sosialismuna, og i 2012 mottok han samme pris for romanen Brahmadellarnir. I 2002 mottok han Nordisk dramatikerpris for Eitur nakað land week-end?. Han har vært nominert til Nordisk råds litteraturpris fra Færøyene seks ganger, i 1988, 1994, 1999, 2004, 2012 og 2018.
Botswana under Sommer-OL 1984
Botswana under Sommer-OL 1984. Sju sportsutøvere fra Botswana deltok i friidrett og seiling under Sommer-OL 1984 i Los Angeles. Det var andre gangen Botswana deltok i et sommer-OL, de vant ikke noen medaljer.
FemFemten
FemFemten er et folk/rock band med base i Skjoldastraumen i Tysvær kommune. Tekstene deres er på norsk og på dialekt, og melodiene blir i hovedsak komponert av Lasse Staurland og Anders Lindanger. Bandet består av Stig Helgesen, bass og vokal, Årdin A. Lindanger, akustisk gitar og grunnlegger av bandet, Anders Lindanger, gitarer, trombone, mandolin, munnspill osv, Lasse Staurland, vokal og akustisk gitar, Stig Hop, el gitar, Nils M Sæbø, slagverk og Rune Hervik, tangenter. Ole Ben Pedersen er organisator og tekstforfatter. Etter å ha gitt ut en demoCD i 500 eksemplarer i 2007, gav bandet ut sin første studioCD i november 2009. Plata ble gitt ut av Crystal Air Music og produsert av Lars Kåre Hustoft.
FemFemten spiller på små og større scener i distriktet, og hadde i 2009 foruten diverse dansetilstelninger, opptredener på Tysvær kommunes Midtsommarfest, på hovescenen i Tysværtunet kulturhus og Høvleriet i Haugesund.
Per Gynt
Per Gynt skal ha vært en sagnomsust reinjeger fra Sødorp i Gudbrandsdalen. Dersom han også var en historisk person, må han ha levd en gang på 1600-tallet.
Per Gynt-sagnene er ofte konsentrert om hvordan han evnet å tukte troll, omgås huldrejenter, og overdrive sine egne, personlige fortellinger fra ensomme jaktopplevelser i fjellheimen. Engebret Hougen fant også på, da han som femtenåring på Laurgård fortalte sagnene for Peter Christen Asbjørnsen, å knytte Per Gynt til sagnet om Kjetta på Dovre, et grep som eventyrsamleren straks avslørte, men likevel nyttiggjorde seg i gjenfortellingen. Dette ga ham også en karakteristikk av sagnfiguren, som alltid fortalte at han selv hadde opplevd slikt som folk visste hadde skjedd andre. Dette poenget ble også den avgjørende innfallsvinkelen for Ibsen da han skapte sin Peer Gynt.
Den historiske Per Gynt
Det er flere personer som kan ha gitt opphav til sagnets Per Gynt, jamfør fenomenet med krystalliseringsfigurer. På rent slekthistoriske studier er to av dem, via Gerhard Schønings reisebeskrivelse fra 1775, blitt knyttet til Nordgard Hågå i Sødorp i Gudbrandsdalen. Her har en funnet to aktuelle Per-er, nemlig Per Larsson (ca. 1600–85) og Per Olsson (1732–93?). Oversikt over skatteinnkreving antyder at en tysk slekt ved navn Günther kan ha eid og drevet gården på 1500-tallet. Ifølge tinglysningsdokumenter skal nemlig en Jon Gynt ha bygslet Nordgard Hågå av kongen i 1557.
Asbjørnsen flettet historiene om Per Gynt inn i avsnittet «Rensdyrjakt ved Rondane». Henrik Ibsen foretok en reise gjennom Gudbrandsdalen sommeren 1862, men det fremgår ikke av dagboka at han den gang hørte folk fortelle om Per Gynt. Ibsen leste nok om ham i stilen Paul Botten-Hansen skrev som barn, og Asbjørnsen ga ham i 1860, mens han i 1866 lånte førsteutgaven av Asbjørnsens Norske Huldre-Eventyr og Folkesagn (1845–48) fra Skandinavisk Forening i Roma, da han fikk idéen til sitt neste lesedrama. Bygd på Asbjørnsens påstander skriver han til sin forlegger Frederik Hegel i 1867 idet dramaet er ferdig:
Sjøvegan
Sjøvegan (nordsamisk: Vuotnasiida) er et tettsted og administrasjonssenteret i Salangen kommune i Troms og Finnmark. Tettstedet har innbyggere per 1. januar. Sjøvegan ligger ved Sagfjorden, den innerste delen av fjorden Salangen.
Fylkesvei 84, som går sørover til Fossbakken i Lavangen og nordover til Sørreisa, går gjennom Sjøvegan. Også fylkesvei 851, starter i Sjøvegan, og går til Brandvollkrysset på E6. Det er ellers flere småbåthavner og kaier.
Sjøvegan er skole- og handelssenteret i kommunen, med barneskole på Vasshaug og Sjøvegan sentrum, ungdomsskole, videregående skole, senter for videreutdanning, barnehage, kommunehus, kulturhus, likningskontor, lensmannskontor, helsesenter, tannlege, psykiatrisk poliklinikk og mer. Salangen IF har idrettsanlegg i Sjøvegan. Salangen kirke fra 1981 ligger i Sjøvegan.
Navnet Sjøvegan betyr «sjøveiene», det vil si veiene ned til sjøen. I 1910 bodde det 313 mennesker i Sjøvegan, som da også ble kalt Sjøveien.
Timilpan
Timilpan er en kommune nordvest i den meksikanske delstaten México. I 2010 var innbyggertallet på 15 391. Kommunens areal er på 179,82 km². Administrasjonssentrum er San Andrés Timilpan.
Bob Riley
Robert Renfroe «Bob» Riley (født 3. oktober 1944) er en amerikansk politiker for Det republikanske parti. Han var guvernør i delstaten Alabama fra 2003 til 2011. I guvernørvalget i 2002 slo han sittende guvernør Don Siegelman med rundt 3 000 stemmer.
Riley var tidligere kongressrepresentant.
Jacob Benzon
Jacob Benzon (født 31. oktober 1688, død 25. november 1775) var en dansk adelsmann, embetsmann og stattholder i Norge.
Benzons karriere begynte som hoffjunker, og ved det ridderlige Akademi i København 1704-06. Han hadde ulike stillinger i København 1715-1726. I 1726 ble han stiftamtmann i Trondhjems stiftamt, og fra 1730 til 1737 hadde han samme stilling i Akershus stiftamt. Han var deretter stiftamtmann i Århus fra 1740, overpresident i København 1747-50 og var fra 1750 visestattholder i Norge.
Etter at Karl av Hessen i fire år (1766–70) hadde vært titulær stattholder uten å oppholde seg i Norge, ble Benzon 26. januar 1770 utnevnt til fullverdig stattholder, et embete han bare beholdt ett år. Han ble avsatt 8. februar 1771.
I Dansk biografisk Lexikon karakteriseres han blant annet med disse utsagnene:
Han ble ridder av Dannebrogordenen i 1731, og ridder av Elefantordenen i 1763. Benzon var ugift, og hans formue ble arvet av en brorsønn.
Sandsøya (Harstad)
Sandsøya er ei øy i Harstad kommune i Troms. Øya ligger øst for Grytøya og sørøst for Bjarkøya, og har et areal på 10,91 km². Høyeste punkt på øya er Veten på 212 moh. Sandsøya hadde i 2001 107 innbyggere.
Det er fergeforbindelse mellom Altevik på Sandsøya og Fenes på Grytøya og Austnes på Bjarkøya (Rutetider: ). Bjarkøy kommune ønsket å knytte Sandsøya og Bjarkøya til Grytøya med undersjøiske veitunneler. Bjarkøyforbindelsen ble imidlertid ikke prioritert under Troms fylkestings behandling av Nasjonal transportplan i april 2005.
Myrsildre
Myrsildre (Saxifraga hirculus) er en flerårig urt i sildrefamilien.
Sandsøya (Harstad)
Det er også forbindelse med hurtigbåt fra Sandsøya til Harstad, Bjarkøy, Kjøtta og Senja. (Rutetider: )
Ved kommunevalget i 2005 ble Jorunn Berg fra Sandsøya valgt til ordfører i Bjarkøy. Hun representerer Sandsøy og Fenes/Skjellesvik Bygdeliste, også kalt Sandsøylista.
Myrsildre
Myrsildre har en sirkumpolar utbredelse i nordlige strøk, og både utseende og kromosomtall varierer. Antall underarter er omstridt, men Panarctic Flora følger Hedberg (1992) og anerkjenner fire. Stor myrsildre (subsp. hirculus) er tetraploid og har en boreal utbredelse i Europa, Sibir, Alaska og svært spredt i Canada østover til Hudsonbukta. I Europa finnes den vestover til Irland og sørover til Alpene og Kaukasus. Polarmyrsildre (subsp. compacta) er også tetraploid og er utbredt på Øst-Grønland, Island, Svalbard, nordøst i europeisk Russland, Sibir, den russiske stillehavskysten, Alaska og lengst nordvest i Canada. Den diploide subsp. propinqua finnes i østlige Tsjukotka, Alaska, Canada og nordvestlige Grønland, og den dipolide subsp. coloradensis er begrenset til Colorado i vestlige USA.
I Norge er myrsildre en rødlistet og fredet art. Den sterke tilbakegangen skyldes trolig myrgrøfting, vassdragsregulering og terrengkjøring. Planten er hovedsakelig kjent fra spredte funn i Troms og Finnmark, men er også funnet ett sted i Rogaland. Plantene på det norske fastlandet tilhører subsp. hirculus. En forekomst ved Alta tilhørte kanskje subsp. compacta, men den ble ødelagt av vegbygging i 2014. På Svalbard inkludert Bjørnøya er subsp. compacta vanlig.
Arten er i tilbakegang også andre steder i Europa og er listet som strengt beskyttet planteart i Bernkonvensjonens appendiks I.
Eikelandstunnelen (Bremanger)
Eikelandstunnelen er en veitunnel på fylkesvei 614 i Bremanger kommune i Vestland. Tunnelen er 100 meter lang og går gjennom Notastonga mellom Båtvika og Kastet, rundt tre kilometer vest for Svelgen.
Vestfoldgaten (Tønsberg)
Vestfoldgaten (1-13, 2-12) er en 440 meter lang gate i Tønsberg. Den går parallelt med Skogergaten.
Gaten har fått navn etter Vestfold fylke. Tidligere het gaten Gabriel Christiansens gate, men denne finnes nå på Nøtterøy i Færder kommune.
Ellingsen (slekt fra Meløy)
Ellingsen er en norsk slekt fra Meløy i Nordland som stammer fra skipperen Elling Kristoffersen (1676–1730) fra Nedre Valla i Meløy. Etterkommere bodde i bl.a. Fiskevåg og Sortland og var virksomme innen bl.a. handel, fiskeri og sjøfart. Slekten har blitt beskrevet som en «nordlandsslekt». Elling Kristoffersen fikk et stort antall etterkommere.
I 1883 stiftet Christoffer Gerhard Ellingsen og sønnene Karl og Jens Ellingsen et aksjeselskap med sikte på å skaffe et større skip. Året etter fikk selskapet navnet Dampskibet Hindøs interessentskap, og i 1893 ble navnet Hindø Dampskibsselskap A/S. Selskapets kontor flyttet i 1899 fra Kvitnes til Sigerfjord i Sortland. Jens Ellingsen var far til Arne Ellingsen fra Sigerfjord (1889-1965), gift med Andrea Sofie Munch (1896–1980).
I slektsbøkene Slægten Benkestok og ''Slekten Ellingsen. En gren av slekten Benkestok'' står det at familien er en gren av Benkestokfamilien. Benkestok regnes som utdød i mannslinjen, men har svært mange etterkommere gjennom kvinneledd. Ifølge slektsbøkene var stamfaren Elling Kristoffersen på sin mors side oldebarn av Margrethe Jonsdatter Benkestok (f. 1585).
Bydel Manglerud (1988–2003)
Manglerud var en administrativ enhet i Oslo i henhold til den bydelsinndelinga som gjaldt i perioden 1988-2003. Den omfatta strøka mellom Østensjøvannet og Europavegen, fra Hovedbanen til Bogerudmyra. Arealet var på 4,3 kvadratkilometer, og folketallet var ved århundreskiftet på rundt 12 500.
Bydelens logo var et stilisert bilde av drabantbybebyggelse med ei eplegrein foran. Eplet viser tilbake på frukthager på Abildsø og Høyenhall.
Ghana under Sommer-OL 1960
Ghana under sommer-OL 1960. 13 sportsutøvere fra Ghana deltok i boksing og friidrett under Sommer-OL i Roma. Ghana, som deltok for første gang som uavhengig nasjon i et OL, kom på 32.-plass med en sølvmedalje. Under OL 1952 deltok de som Gullkysten.
Katharina von Bora
Katharina von Bora (født 29. januar 1499 i Lippendorf i Sachsen, død 20. desember 1552 i Torgau) var en katolsk nonne som tidlig konverterte til protestantismen. Hun er best kjent som Martin Luthers hustru.
Annika (tegneserie)
Annika er en norsk tegneserie skapt av Håkon Aasnes som ble publisert som føljetonghistorier i Norsk Barneblad fra nr. 6/1991 frem til 2016. Aasnes skrev, tegnet og håndfargela serien i hele denne perioden. Serien har sine røtter i Aasnes’ «Vi på Eiketun» i Bondebladet, der ungdomsjenta Annika var kjæresten til hovedpersonen Ralle.
Katharina von Bora
Barndom og klosterliv
Katharina ble født i Lippendorf i Tyskland i en fattig familie tilhørende den saksiske lavadel. Hun mistet sin mor i ung alder, og da hun var ni eller ti år, ble hun sendt av sin far Hans von Bora til cistercienserinnenes velstående kloster Marienthron i Nimbschen nær Grimma. Abbedissen der var Katharinas tante. Der lærte hun å lese og skrive, og studerte også litt latin. Senere ble hun opptatt som ordenssøster, og avla sine klosterløfter i 1516.
Annika (tegneserie)
Med Annika fikk hun sin egen serie, som også kom ut med et album i svart-hvitt i 1997: Annika 1: Den nifse natta! Serien sluttet i Norsk Barneblad i 2016 fordi den ifølge redaktør Nana Rise-Lynum var blitt «for vaksen til målgruppa 8-12 som les bladet no».
Katharina von Bora
Barndom og klosterliv
Etter flere års klosterliv ble Søster Katharina interessert i den lutherske reformbevegelsen. I 1522 begynte en del munker og nonner å forlate sine respektive klostre, og dette grep om seg. Søster Katarina og noen andre av nonnene i Marienthal begynte å legge planer om å gjøre det samme. Risikofritt var det ikke, ettersom det var forbudt etter rikets lover. Nonnene tok kontakt med Luther tidlig i 1523 og bad om hans hjelp. Det hele ble arrangert som om de ble "bortført". Ved påsketider kom rådsherren Leonhard Koppe fra Torgau sammen to yngre slektninger til klosteret med en vogn, og nonnene, tolv i tallet, flyktet i den natten til 7. april. Ni av dem, som ikke kunne vende tilbake til slektninger, rømte til Wittenberg. I Wittenberg satte Luther seg fore å finne egnede ektemenn for dem. Snart var alle gift, med unntak av Katharina. Mens hun ventet, bodde hun i huset til Lucas Cranach den eldre.
Ekteskapet med Luther
Den Katharina ønsket å gifte seg med, kunne ikke på grunn av motstand fra sin familie. Luther prøvde da å gifte henne bort med en mann nesten førti år eldre enn henne, en prest omtrent 60 år gammel. Denne gangen var det Katarina som nektet. Dersom hun ikke fikk gifte seg enten med en Nikolas von Amsdorf (46 år) eller Martin Luther (41 år), aktet hun å leve ugift resten av livet. Det endte med at Luther gav etter; de ble forlovet den 13. juni 1525 og giftet seg noen uker etter, den 27. juni.
Paret bosatte seg i det gamle augustinerklosteret i Wittenberg, som reformatoren fyrst Johann av Wittenberg stilte til deres disposisjon. Katharina tok straks til med administrasjonen av klosterets betydelige gods, styrte kvegdriften og bestyrte bryggeriet, og innbragte slik inntekter nok ikke bare til det egne husholdet, men også til underholdet av tilreisende studenter og vertskapet for alle de som kom til Wittenberg for å rådføre seg med ektemannen. Under sykdomsutbrudd i byen åpnet hun et hospital på klosteret og bisto de syke sammen med andre sykepleiere.
Ekteparet fikk seks barn: Johannes (Hans) (7. juni 1526 – 28. oktober 1575), Elisabeth (10. desember 1527–1528), Magdalene (4. mai 1529–1542), Martin (9. november 1531 – 3. mai 1565), Paul (28. januar 1533 – 8. mars 1593) og Margarethe (17. desember 1534–1570).
I 1539 hadde Katharina dessuten en spontanabort.
Påstanden om at Luther har norske etterkommere gjennom et tipptipptippoldebarn, Paul Schubert, flyttet til Troms og virket som prest, er for øvrig ikke sann.
Luther har derimot etterkommere i Sør-Norge, ellevte generasjons etterkommere bosatte seg i Hurum rundt århundreskiftet 1800/1900.
Etter Luthers død
Da Martin Luther døde i 1546 etterlot han seg Katharina i en vanskelig finansiell situasjon. Hun ble bedt om å flytte ut av klosteret med de barna som ennå bodde hjemme. Til å begynne med nektet hun, men da Den schmalkaldiske krig brøt ut, forlot hun ikke bare hjemmet, men også Wittenberg, og flyktet til Magdeburg. I 1547 måtte hun under lignende omstendigheter flykte videre til Braunschweig. I juli det året, da krigen ebbet ut, kunne hun til slutt vende tilbake til Wittenberg. Men både klosterbygningene og landegodset var ødelagt, og de hadde ikke økonomi til å bo der. Takket være gaver fra to reformatoriske fyrster kunne hun bo godt i Wittenberg frem til 1552, men da blusset pesten opp på nytt, samtidig som avlingen slo feil. Hun dro avsted til Torgau, men ved byporten kom vognen hennes opp i en stygg trafikkulykke. Katharina pådro seg skader som kort tid etter førte til hennes død.
Bydel Østensjø (1988–2003)
Østensjø var en administrativ enhet i Oslo i henhold til den bydelsinndelinga som gjaldt i perioden 1988-2003. Den omfatta boligstrøka rundt T-banestasjonene Hellerud, Godlia, Skøyenåsen og Oppsal. Arealet var på 4,2 kvadratkilometer, og folketallet var ved århundreskiftet på rundt 15 000.
Ŧ
Ŧ eller ŧ (T med strek gjennom) er den 25. bokstaven i det nordsamiske alfabetet. Den har lydverdien /þ/. Det er således samme forhold mellom Đ og Ŧ som mellom D og T, idet at Đ (/ð/) er Ŧs stemte motpart; akkurat som T er en ustemt D.
Tauferer Ahrntal
Tauferer Ahrntal (italiensk Valli di Tures e Aurina) er en nordlig sidedal til Pustertal i Syd-Tirol og omfatter Italias nordligste kommuner. Som landskapsbetegnelse tilsvarer Tauferer Ahrntal dalen og tilsigsfeltet til elven Ahr. Ahr springer ut ved passet Birnlücke i Tauernmassivet, munner etter 50 km ved Bruneck i Pustertal ut i Rienz, og har et tilsigsfelt på 930 km².
Tauferer Ahrntal er strengt tatt en samlebetegnelse for flere dalavsnitt (samt sidedaler) som også har sine egne navn. Fra Pustertal og oppover er dette:
Dalens fem kommuner har til sammen 16 000 innbyggere. Befolkningen er tysktalende (98 %).
Tauferer Ahrntal utgjør grensen mellom Zillertal-Alpene i vest og nord og Hohe Tauern i øst. Dalens høyeste fjelltopp er Dreiherrenspitze (3499 moh.). Det fins tallrike fjelloverganger nordover til Østerrike, både til Zillertal (Nord-Tirol) og til Pinzgau (Salzburg). Disse kan bare passeres til fots, men bøndene i Ahrntal har tradisjonelt hatt setrene sine på nordsiden av passene.
Med borgen Taufers ved Sand in Taufers og gruvene i Prettau fins det en rekke severdigheter i dalen. I tillegg kommer både historiske og naturhistoriske museer og naturopplevelser, som naturparken Rieserferner-Ahrn og Reinbach-fossen.
Sketsj
En sketsj er en komisk fremførelse på scene, film eller teater.
Craig Moore
Moore spilte for Australia under VM 2006 i Tyskland, hvor han utliknet på straffespark i kampen mot i det 38. minuttet.
Sketsj
Vanlig lengde er mellom ett og ti minutter. Sketsjer utføres gjerne av en gruppe komikere, som for eksempel KLM, Monty Python eller Wesensteen. Utgangspunktet er gjerne en improvisasjon som så skrives ned og forbedres etter hvert som man får erfaring med hva som går hjem hos publikum.
Rainbow
Rainbow, (en: regnbue), kan referere til:
Fredrikstad stadion
Fredrikstad stadion er Fredrikstad Fotballklubbs hjemmebane. Anlegget ble innviet 14. april 2007 med kamp mot Fotballklubben Lyn og erstattet gamle Fredrikstad stadion som hadde vært klubbens hjemmebane i 92 år.
Stadionet ligger på «Værste» (etter den lokale sosiolekten), tidligere Fredrikstad Mekaniske Verksted, på Kråkerøy i Fredrikstad sentrum. Stadionet er tegnet av Griff Arkitektur as etter en ide som ble lansert av samme firma i 2003.
Det unike med det nye stadionet er at tribunene er bygget inn i gamle industrihaller. En bruker to av verkstedhallene på FMV til langsidetribuner, og to nye kortsidetribuner. Det nye stadionet vil «veve» sammen industri- og fotballkultur, som begge er sterke symboler for Fredrikstad by. De historiske sidene ved dette stadionet blir også understreket av at Fotballmuseet avd. Fredrikstad ligger her.
Byggestart var 16. september 2005 og anleggsprosessen var avsluttet 1. februar 2007. NCC Construction AS utførte byggearbeidet. Totalkostnaden for stadionet var omtrent 223 millioner kroner, og kapasiteten ble oppgitt til 12 800 sitteplasser, med mulighet for utvidelse til 15 000. Kapasiteten var i virkeligheten drøye 12 400. I 2009 ble plankehaugfeltet omgjort fra V-stil til en vanlig ståfelt. Dette gjorde at Fredrikstad Stadion fikk utvidet kapasitet til 12 565.
Publikumsrekorden på Fredrikstad Stadion er på 12 565 tilskuere, som så kampen mellom FFK og VIF, den 16. mai 2011, en kamp som endte 3-1. Samme antall tilskuere var også til stede den 13. juni 2011 på det det første lokaloppgjøret i eliteserien på 39 år mellom Fredrikstad og Sarpsborg 08. Kampen endte uavgjort 1-1.
Konserter på Fredrikstad stadion
Den 22. juni 2007 holdt Elton John konsert på nyåpnede Fredrikstad stadion.
Den 22. januar 2017 arrangerte SpareBank 1 Østfold-Akershus gratis konsert med rapduoen Erik og Kriss.
Peter Bonetti
Peter «The Cat» Bonetti (født 27. september 1941, død 12. april 2020 ) var en britisk fotballkeeper. Han spilte for Chelsea FC, St. Louis Stars og. Han kom til Chelsea fra ungdomslaget til Reading. Han spilte 729 kamper for Chelsea i perioden 1959–1979, en rekord den gangen. I 1975 spilte han en sesong for den amerikanske klubben St. Louis Stars.
Junge Liberale
Junge Liberale (JuLis) er en politisk ungdomsorganisasjon i Tyskland. Det er en økonomisk og organisasjonsmessig uavhengig ungdomsfløy av Freie Demokratische Partei (FDP). Julis har ca 13 000 medlemmer, og er den tredje største ungdomsorganisasjonen i Tyskland.
Floriography
Floriography er det første studioalbumet til den norske sanger/sangskriver Moddi. Plata ble spilt inn i Greenhouse Studio i Reykjavík og Bugge's Room i Oslo, produsert av Valgeir Sigurðsson og Daniel Wold, og ble utgitt 8. februar 2010 på Impeller Records. Albumet fikk gode kritikker. For albumet ble Moddi nominert til Spellemannprisen 2010 i klassene mannlig artist og årets nykommer.
Piledriver
Piledriver var et norsk industrirock-band, eller som de selv kalte de Dunderdisco-gruppe. Bandet debuterte med den bekmørke 7"-singelen «The Fall»/«I am a Man» i 1993 før de utviklet et lettere syn på livet på fullengderen A Mouthful of Venus Soda som ble gitt ut i 1995. Mest kjent er trolig bandet for sin deltakelse på «Tagging» av Bare Egil Band.
Bandet ble lagt på is ved årsskiftet 2002/03.
Norske Billedkunstnere
Norske Billedkunstnere (NBK) er en fagorganisasjon for profesjonelle billedkunstnere i Norge. NBK er en paraplyorganisasjon for 20 selvstendige organisasjoner for billedkunst – hvorav 16 distriktsorganisasjoner og seks fagorganisasjoner – med til sammen over 2 900 medlemmer (2017). Organisasjonen er arrangør av Høstutstillingen, Statens kunstutstilling og utgir fagbladet Billedkunst.
Edoardo Mangiarotti
Edoardo Mangiarotti (født 7. april 1919, død 25. mai 2012 i Milano) var en italiensk tidligere fekter. Han vant flere OL- og VM-titler enn noen annen fekter, blant annet tretten OL-medaljer (seks gull, fem sølv og to bronse) i perioden fra 1936 til 1960.
Edoardo ble italiensk juniormester da han var elleve år gammel. Han fikk plass på det italienske seniorlandslaget da han var seksten, og deltok i VM 1935. Året etter var han med på det italienske laget som vant gull i lagøvelsen i kårde under OL 1936 i Berlin.
I Paris 1937 vant han VM-gull i en lagøvelse, og året etter i Tsjekkoslovakia tok han sølv i kårde individuelt samt to lagmedaljer (bronse i kårde og gull i florett).
Under OL i London tok Mangiarotti individuell bronse i kårde samt to sølvmedaljer i lagøvelsene. I 1949 vant Dario den individuelle VM-tittelen i kårde, mens hans yngre bror Dario deltok på laget som vant både kårde og florett.
1952 Helsingfors
OL i Helsingfors i 1952 ble karrierens høydepunkt for brødrene Mangiarotti. Edoardo vant gull i kårde, mens broren tok sølvmedaljen foran sveitsiske Oswald Zappelli, som hadde tatt gullet foran Edoardo fire år tidligere. Brødrene tok i alt seks medaljer (fire til Edoardo og to til Dario).
1956 Melbourne
Under OL i Melbourne tok italienerne samtlige medaljer i den individuelle kårdeøvelsen. Edoardo måtte denne gangen nøye seg med bronsemedaljen, men han var med på lagene som sikret laggull til Italia i både kårde og florett.
Roma 1960
Under OL 1960 i Roma var Mangiarotti blitt 41 år, og den eldste fekteren på Italias lag. Han tok sølv i lagkonkurransen for florett og igjen gull i kårde.
Norske Billedkunstnere
Oppgaver og administrasjon
NBK arbeider for å ivareta billedkunstnernes faglige, ideelle, økonomiske og sosiale rettigheter og interesser. NBK arrangerer hvert år Statens Kunstutstilling (Høstutstillingen) og tidligere Stipendutstillingen i Kunstnernes Hus i Oslo, og fungerer som innstillingsorgan for statlige og andre stipend- og støtteordninger. NBK eier og utgir fagbladet Billedkunst.
Norske Billedkunstnere består av en administrasjon og et styre, og har kontorlokaler i Akersgata 7 i Oslo. Nåværende styreleder er Geir Egil Bergjord [2023].
Grunnorganisasjoner og medlemmer
NBK har rundt 2 900 enkeltmedlemmer som fordeler seg på 20 grunnorganisasjoner; seks landsomfattende fagorganisasjoner og 14 distriktsorganisasjoner.
Ifølge NBKs vedtekter kan en ikke bli medlem direkte i NBK, men må søke opptak i en av de 20 grunnorganisasjonene (Se NBKs vedtekter, § 2-1). Opptak i grunnorganisasjonene skjer på grunnlag av utdanning, utstillinger og innkjøp.
Det blir mer og mer vanlig blant kunstnere å jobbe i flere teknikker samtidig og parallelt. I tillegg til de tradisjonelle kunstformene (skulptur, tegning, grafikk, tekstil og maleri) arbeider dessuten mange kunstnere innenfor samlebetegnelsen «andre teknikker», det vil si foto, film, performance, lyd osv.
Kamille (andre betydninger)
Kamille kan sikte til:
Waldo (teknikk)
Waldo er den amerikanske sciencefictionforfatteren Robert A.Heinleins navn på en håndformet manipulasjonsmekanisme. Styringen ligger i et par hanskeformede redskaper der enhver bevegelse og kraft som blir registrert brukt, blir overført til «arbeidshendene», som kan være av størrelse fra mikroskopiske til enorme. Ved hjelp av elektronisk feedback, vil arbeideren føle hvor stor kraft som til enhver tid brukes på arbeidsstykket. Ved hjelp av elektronmikroskop eller stereoskopisk TV kan arbeidet styres ved hjelp av synet.
Navnet ble innført i en short- story i 1950. Tankegangen var forut for sin tid. I dag finnes manipulasjonsmekanismer som mer eller mindre med rette kalles for Waldoer.
Marie Picasso
Marie Picasso (født Lilly Marie Pettersson 24. april 1979 i Strömsholm, Hallstahammar kommune, Sverige) er en svensk vokalist.
Marie utga noen singler i ved århundreskiftet, men ble først kjent etter å ha deltatt på svensk Big Brother i 2002.
I 2007 vant hun på svensk Idol med 51,3% av stemmene. Hun utga så musikkalbumet The Secret (2007) som gikk rett til topps i Sverige og fikk platina, samme som singlen «This Moment» som solgte til 2 x platina.
Siden 2014 har hun brukt artisnavnet Shanta Liora.
Abraham (navn)
Abraham er et mannsnavn som betyr «far til mange» på hebraisk.
Utbredelse
I England var Abraham mest brukt på 1700-tallet.
Abraham var et populært navn i USA på første halvdel av 1800-tallet.
Abraham var et populært navn på norske guttebarn på slutten av 1700-tallet og begynnelsen av 1800-tallet.
Kjente personer med navnet
Personene i listen er ordnet kronologisk etter fødselsår.
Voltasjøen
Voltasjøen er verdens største menneskeskapte innsjø målt etter overflateareal. Den ligger i Ghana og ligger bak Akosombodemningen. Sjøen dannes av elvene Hvite Volta og Svarte Volta. Den er 520 km lang og dekker et område på 8,500 kvadratkilometer. Nedenfor demningen renner elva Volta ut i Guineabukten. Innsjøen har et stort og variert fiskeliv.
På grunn av oppdemningen i 1960-åra var 78,000 mennesker sammen med 200,000 dyr som tilhørte dem tvunget til å flytte til andre områder, 120 bygninger ble ødelagt. Kraftverket produserer nok strøm til å dekke det meste av forbruket i landet.
Erik Magnusson av Sverige
Erik Magnusson (født 1339, død 20. juni 1359) var konge av Sverige og herre over Skåne i 1344–1359.
Liv og virke
Erik var sønn av kong Magnus Eriksson og sønnesønn til hertug Erik Magnusson av Södermanland. Han ble valgt til konge i 1344, kun fem år gammel, men ble samkonge først i 1356 etter et opprør mot Magnus Eriksson. Erik var rivaliserende konge til sin far Magnus Eriksson fra 1356 og til sin død i 1359.
I 1343 ble Erik og hans bror Håkon valgt til tronarvinger av henholdsvis kongeriket Sverige og kongeriket Norge. Håkon fikk den norske tronen i 1355 og det førte til at unionen mellom de landene ble oppløst. At Erik ikke fikk noen posisjon i det svenske rådet kan ha vært årsaken til at han valgte å lede et opprør mot sin far i 1355. I 1357 hadde opprøret tvunget Magnus til å dele Sverige med sin sønn Erik, som fikk styre det meste av sydlige Sverige og Finland.
Sverige ble forent igjen i 1359 da far og sønn ble forsonet, og de styrte Sverige sammen i noen måneder inntil Erik døde av pesten. Da han var døende anklaget han sin mor Blanka av Namur for å ha forgiftet ham. Kort tid etter døde også hans hustru Beatrix. Også hun døde av pesten.
Erik var gift med Beatrix av Bayern, datter av den tysk-romerske keiseren Ludvig IV av Bayern.
Cheswick kraftverk
Cheswick kullkraftverk er et kullkraftverk i Allegheny County, delstaten Pennsylvania i det østlige USA. Det har en installert produksjonskapasitet på 637 MW, fordelt på 1 blokker/turbiner. Operatør er energiselskapet Reliant Energy.
Anlegget ble bygget ut i årene omkring 1965–1970. Brenselkilden er sub-bitumenøst kull. Utslippene av CO2 i 2007 var totalt 3 161 mill tonn.
20. juni
20. juni er den 171. dagen i året, den 172. i skuddår. Det er 194 dager igjen av året.
Fødsler
Se flere som er født 20. juni i Kategori:Fødsler 20. juni.
Sphinginae
Sphinginae er en gruppe (underfamilie) av sommerfugler som tilhører familien svermere (Sphingidae). De er store, kraftige sommerfugler med spoleformet kropp og smale vinger, som er meget raske flygere. Den henger gjerne på svirrende vinger foran blomster og suger nektar ved hjelp av den ofte meget lange sugesnabelen – et unntak her er slekten Acherontia som har en ganske kort og kraftig sugesnabel og ikke besøker blomster, men gjerne stjeler honning fra bikuber. Mange arter kan vandre over lange avstander. I Norge finnes det to "innfødte" arter, furusvermer (Sphinx pinastri) og ligustersvermer (Sphinx ligustri). I tillegg hender det at de vandrende artene dødningehodesvermer (Acherontia atropos) og vindelsvermer (Agrius convolvuli) besøker Norge. Larvene lever på mange forskjellige urter, busker og trær.
…And Justice for All (album)
…And Justice for All er Metallicas fjerde studioalbum.
Musikkalbumet var det første med den nye bassisten Jason Newsted, hvis man ikke regner med EP-en Garage Days Re-Revisited.
Detter er også det siste albumet Flemming Rasmussen produserte.
På hitlistene
I USA
Sundt (slekt)
Sundt er norske slekter med mange kjente medlemmer. Den mest kjente har opphav i Egersund og bredt seg til Farsund som skipsførere og videre til Bergen som skipsredere. Et annet opphav var hollandsk og ga navn til Majorstuen. En tredje familie Sundt kommer fra en Sund som bodde i Romedal.
Kjente Sundter
---
Gambia under Sommer-OL 2000
Gambia under Sommer-OL 2000. To sportsutøvere, en mann og en kvinne fra Gambia deltok i friidrett under Sommer-OL 2000 i Sydney. Det var femte gangen Gambia deltok i et sommer-OL, de vant ikke noen medalje.
Rossfjordstraumen
Rossfjordstraumen er ei bygd i Senja kommune, Troms og Finnmark ca. 20 km nordøst for Finnsnes. Bygda, som er sentrum for et større område rundt Rossfjorden og Rossfjordvatnet, har sin egen kiosk, bensinstasjon, samvirkelag, barne- og ungdomsskole, barnehage, fagprøvesenter, kirke, eldrehjem, plastfabrikk, treningssenter, bygdehus mm. Rossfjordstraumen har postnummer 9302. Månedlig kommer det egen bygdeavis som heter Rossfjordposten.
Det bor 407 personer (2014) i og rundt selve Rossfjordstraumen, og folketallet har hatt en positiv utvikling de siste årene.
Grunnkretser
Rossfjordstraumen utgjør to grunnkretser, Straumen øst (7,45 km²) og Straumen vest (7,67 km²), på hver sin side av fjorden/vatnet. Grunnkretsene tilhører Delområde Rossfjordområdet.
Innbyggere:
Kamerun under Sommer-OL 1984
Kamerun under Sommer-OL 1984. Førtiåtte sportsutøvere fra Kamerun deltok i seks sporter under Sommer-OL 1984 i Los Angeles. Det var sjette gangen Kamerun deltok i et OL. De kom på delt 43.-plass med en bronsemedalje.
Kenya under Sommer-OL 1960
Kenya deltok med 29 utøvere under Sommer-OL 1960 i Roma i 1960. Over halvparten av troppen var landhockeyspillere. Det var andre gangen Kenya deltok i et OL, de vant ikke noen medaljer.
Green River (Kentucky)
Green River (Kentucky) er en bielv til elven Ohio og ligger i Kentucky i USA. Den strekker seg totalt over 595 km og drenerer omtrent 24 000 km² i det vestlige Kentucky sammen med sine bielver. Elven starter midt i delstaten og renner vestover gjennom bl.a Mammoth Cave nasjonalpark (midtveis). Ved ei sideelv til Green nord for nasjonalparken ligger også Abraham Lincoln National Historic Park. Elva munner ut i Ohio River like ovenfor Evansville i Indiana. Elva er regulert, og seilbar kun opp til nasjonalparken. Store, regulerte sideelver er Rough River (219 km), Nolin River (169 km) og Barren River (350 km, 4 450 km²).
Kinesiske nasjonaliteter
Kinas offisielle nasjonaliteter er de nasjonalgrupper som den politiske ledelse i Folkerepublikken Kina har definert og anerkjent. Det dreier seg om 56 nasjonale eller etniske grupper.
92 % av Folkerepublikkens befolkning er han-kinesere. De øvrige omtales gjerne som de 55 nasjonale minoriteter i Kina.
Minoritetsfolkene utgjør samlet godt over 100 millioner mennesker i Kina. Deres tradisjonelle bosetningsområder dekker mer enn 60 % av Folkerepublikken Kinas territorium. 18 av disse nasjonale minoritetene omfatter mer enn 1 million innbyggere.
De viktigere minoritetsfolkene er, etter storregion:
Ungdomstelefonen
Ungdomstelefonen er en chat-, meldings-, og telefontjeneste der ungdom svarer på spørsmål om kjønn, seksualitet og identitet, hovedsakelig forstått som seksuell orientering og kjønnsidentitet.
Tjenesten drives av Skeiv Ungdom, og er et telefontilbud til unge som ønsker informasjon om kjønn, identitet, legning, forelskelse, eller seksuelt overførbare infeksjoner.
Tjenesten har telefonnummer 400 00 777.
Anne Krigsvoll
Anne Katharine Krigsvoll (født 1957) er en norsk skuespiller som har vært ansatt ved Nationaltheatret i flere tiår. På TV har hun blant annet gjort seg bemerket i dramaserien Av måneskinn gror det ingenting (1987), mens hun på scenen har gjort seg spesielt bemerket i oppsetninger som Skammen (1998) og Meg nær (2019). På film har hun gjort seg spesielt bemerket i Kvinner i for store herreskjorter (2015).
Skuespillerkarriere
Krigsvoll flyttet til Oslo i 1979 for å begynne Statens Teaterskole. Hun ble uteksaminert i 1982 og har siden bodd i Oslo.
Hun scenedebuterte i 1982 i Camino real på Nationaltheatret og har siden tolket en rekke roller ved teatret, blant annet rollen som Kassandra i Trojanerinner (1984), Petra von Kant i Petra von Kants bitre tårer, Tone i Reddet, Helen i Parken, Idun Hov i Skammen (en rolle hun mottok Heddaprisen 1999 for), Lotte i Stort og smått, Fru Bruscon i Teatermakeren, Ella Rentheim i John Gabriel Borkman, Moren i Krig, Alice i Dødsdansen, Kvinna i Skuggar, Inger i Markens Grøde, Tone i Ekteskap på vidt gap, Mor Åse i Peer Gynt, Astrid i Personer, steder og ting og En fremmed i Meg nær (som hun mottok Heddaprisen 2019 for) og Winnie i Lykkedager (2020).
Hun TV-debuterte i miniserien Strindberg, et liv (1985), og spilte hovedrollen i Arild Brinchmanns miniserie Av måneskinn gror det ingenting fra 1987, basert på en bok av Torborg Nedreaas. I 2012 spilte hun den kvinnelige lensmannen Laila Hovland i komiserien Lilyhammer. I 2005 var hun programleder for NRK-serien Danseglede.
Hun filmdebuterte i 1984 i Lars i porten. Hun har ellers medvirket i spillefilmer som For dagene er onde (1991), Uro (2006) og Kvinner i for store herreskjorter (2015). Hun fikk både Kanonprisen og Amandaprisen for sistnevnte.
Familie
Hun er datter av kunstneren Anders Krigsvoll, som i 33 år var tilknyttet Trøndelag Teater, og Agnes født Strømsvik.
Film og TV-oversikt
{| cellpadding="2" cellspacing="2" border="0" style="width: 100%;"
Odd stadion
Odd stadion  var Odds Ballklubbs tidligere hjemmebane. Odd Stadion lå på Falkum, nord i Skien og besto av en hovedbane som målte 105 x 68 meter, med sitte- og ståtribuner (voller). Hovedtribunen hadde 3 200 sitteplasser, alle under tak.
Elopomorpha
Elopomorpha er en gruppe med flere ordner av egentlige beinfisker. Navnet henspiller på slekten Elops, en slekt som ikke har noe norsk navn. I tillegg til denne inneholder gruppen åler, taropner, en familie med underlige dyphavsfisker (Saccopharyngiformes) og den nevnte slekten Elops. Disse er svært ulike som voksne, men har yngel som likner på hverandre.
Odd stadion
Selv om området hadde vært brukt av Odd siden grunnleggelsen i 1894, var det først i 1923 at det ble bygd stadionfasiliteter, og det var ut fra dette utgangspunktet senere utbygginger ble gjort.
Referanser
Odd Stadion Odd Stadion
Infogrames
Infogrames Entertainment SA (IESA) var et internasjonalt moderselskap som offisielt byttet navn til Atari SA 24. juli 2009. Selskapet holder til i Villeurbanne i Lyon i Frankrike. Selskapet eier 51,2% av Atari, Inc. som har hovedkvarter i New York City, samt Atari Europe. Infogrames ble grunnlagt i 1983 av Bruno Bonnell og Christophe Sapet med penger fra salget av en bok om datamaskiner. Gjennom datterselskapene produserer og utgir Infogrames videospill på flere plattformer.
Opprinnelse
Grunnleggerne ville kalle selskapet Zboub Système men ble frarådet av å gjøre det av juridiske rådgivere. Ifølge Bonnell brukte de et dataprogram som blandet ord for å finne et navn. Et av de ordene var «Infogramme», en blanding av de franske ordene «informatique» (informasjonsteknologi) og «programme» (et dataprogram). De forandret litt på det og kom frem til «Infogrames».
Selskapets logo er et beltedyr («tatou» på fransk), som ble valgt da selskapet flyttet til Villeurbanne. Bonnell sa at denne dinosauren er deres symbol. Den har alltid overlevd miljøforandringer, fra tiningen av isbreer til de verste hetebølger.
I slutten av 1980-årene var Infogrames kjent for sine franske videospill med ofte originale spillideer og humoristisk innhold. De hadde kjøpt spillrettighetene til flere populære fransk-belgiske tegneserier, som Tintin, Asterix og Les Tuniques Bleues.
Fra 2001 til 2004 hadde Infogrames rettighetene til Civilization, og utgav Civilization III.
Joseph Scaliger
Joseph Justus Scaliger (født 5. august 1540 i Agen i Frankrike, død 21. januar 1609 i Leyden) var en fransk filolog, sønn av Julius Caesar Scaliger og Andiette de Roques Lobejac.
Scaliger studerte klassisk og orientalsk litteratur i Bordeaux og Paris og lærte seg å beherske en stor mengde språk. Han foretok flere reiser, blant annet til England og Skottland, og virket i flere år som professor i Genève, men vendte senere tilbake til Frankrike. I 1593 ble han kalt til professor i Leyden, hvor han forble til sin død.
En enda større fortjeneste har han imidlertid oppnådd ved sin innsikt i oldtidens kronologi, hvilket er grunnen til at han har blitt omtalt som «kronologiens far». Et viktig verk i så henseende er De emendatione temporum fra 1583.
Susanna Kallur
Susanna Elisabeth «Sanna» Kallur (født 16. februar 1981) er en svensk-amerikansk hekkeløper, som representerer Falu IK. Hun er verdensrekordholder på 60 meter hekk, med 7,68 sekunder, satt i 2008. Hennes fremste internasjonale meritter er bronse på 60 meter hekk fra VM innendørs 2006 og gull på 100 meter hekk fra EM 2006. Hun er også mange ganger svensk mester på 100 meter hekk, 100 meter og 4 x 100 meter stafett.